# Banca Transilvania

### De la Wikipedia, enciclopedia liberă

Banca Transilvania - Sediul Central

Banca Transilvania (abreviat BT) a fost înfiinţată în luna decembrie a anului 1993, la Cluj-Napoca, de către nişte oameni de afaceri clujeni, cu 2 miliarde lei capital social din care 79% român şi 21% străin.

Banca a devenit operaţională pe 16 februarie 1994, prin deschiderea sucursalei din Cluj-Napoca. Reţeaua teritorială s-a extins până la 183 de unităţi în noiembrie 2005, din care 10 unităţi doar în municipiul Cluj-Napoca. Banca Transilvania este cotată la Bursa de Valori Bucureşti.

Grupul Financiar BT reuneşte în prezent, pe lângă Banca Transilvania, şi companiile în care s-au făcut investiţii: Societatea de Asigurare şi Reasigurare BT Asigurări (fostă "SAR Transilvania"), BT Leasing (fostă "Leasing Transilvania"), BT Securities (fostă "Compania de Brokeraj Transilvania Capital Invest"). În plus, BT Direct va completa aceste servicii, prin acoperirea sectorului Consumer Finance. Grupul Financiar BT va purta sigla BT, în care centrul puterii îl va reprezenta Banca Transilvania, care are cote de participare de 100% sau poziţii majoritare în cadrul subsidiarelor.

Potrivit BNR, în martie 2006, Banca Transilvania se clasa pe locul 9 în clasamentul celor mai mari bănci româneşti cu active în valoare 1 494 milioane de euro şi o cotă de piaţă de 4% [1], în apropierea HVB, Alpha Bank şi Bancpost. Totodată, Banca Transilvania se clasa în decembrie 2005 pe poziţia a patra în privinţa numărului de sucursale şi agenţii, în număr de 285 [2]. BT deţine 19 puncte de lucru în Cluj-Napoca, unde se află sediul central al băncii.

## [modifică] Note

1. ↑ Mihai Bobocea: Ce schimbă privatizarea CEC în sistemul bancar românesc, publicat în Ziarul Financiar, ediţia din 26 iulie 2006
2. ↑ Situl web oficial al Băncii Transilvania

## [modifică] Legături externe

- ro Sit web oficial
- Stiri despre companie

Adus de la "http://ro.wikipedia.org../../../b/a/n/Banca_Transilvania_5d44.html"

Categorii: Bănci din România | Companii din Cluj-Napoca

##### Views

- Articol
- Discuţie
- Versiunea curentă

##### Caută

##### În alte limbi

- English